อายุ 38 ปี มีโรคประจำตัวเป็นโรคหนังแข็ง มีอาการแขนและมือชาตอนกลางดึก ตามด้วยมีอาการปวด เป็นเพราะอะไรค่ะ
สวัสดีค่ะ โรคหนังแข็งเป็นโรคผิวหนังเรื้อรังชนิดหนึ่ง ที่พบได้ โดยเป็นโรคที่เกิดความผิดปกติกับระบบภูมิคุ้มกันในร่างกาย ทำให้ร่างกายผลิตคอลลาเจนออกมามากเกินไป ทำให้ผิวหนังแข็งและหนา โรคมักจะทำให้มีผลกระทบไปถึงโครงสร้างใต้ผิวหนัง เช่น หลอดเลือด อวัยวะภายในร่วมด้วยได้ ขึ้นกับขนิดและความรุนแรงของโรคอาการที่พบตามนิ้วมือหรือนิ้วเท้า อาจทำให้เกิดแผลหรือมีอาการเจ็บปวดที่ปลายนิ้วมือ พอง บวม นิ้วเปลี่ยนเป็นสีซีดหรือแดงได้ ร่วมกับอาจมีข้อต่อมีอาการบวมหรือเจ็บปวด มีกล้ามเนื้ออ่อนแรงดังนั้นอาการดังกล่าวมา น่าจะเป็นอาการของตัวโรคมากที่สุด สาเหตุอื่นๆเช่นการปวดจากปลายเส้นประสาทอักเสบ หรือการตึงตัวของกล้ามเนื้อจากการใช้งานระหว่างวันเบื้องต้นรับประทานยาตามที่แพทย์สั่งอย่างเคร่งครัดเพื่อให้ควบคุมตัวโรคให้ได้ดี ถ้ามีอาการเป็นมากจนรบกวนการนอนหรือการใช้ชีวิตประจำวัน ควรรีบกลับไปพบแพทย์เพื่อตรวจร่างกายและอาจต้องมีการปรับยาในการควบคุมโรคต่อไป